
బెంగళూరు (ఆంధ్రజ్యోతి): అక్రమ గనుల గాలి జనార్దన రెడ్డి ప్రత్యక్ష రాజకీయాలకు త్వరలోనే గుడ్బై చెప్పేందుకు తీర్మానించుకున్నట్లు తెలుస్తోంది. కర్ణాటకలో బీజేపీ మంత్రిగా పనిచేసిన ఆయన.. రాష్ట్ర రాజకీయాల్లోనూ కేంద్ర బింధువుగా వ్యవహరించారు. అక్రమ గనుల కేసులో జైలుపాలై ఏడాదిక్రితం బయటికి వచ్చారు. మరో ఏడాదిలో కర్ణాటకలో ఎన్నికలు రానుండడంతో జనార్దన రెడ్డి మరోసారి పోటీ చేస్తారనే ప్రచారం జోరందుకొంది. మూడు నెలలుగా బీజేపీలో మరోసారి కీలకంగా వ్యవహరిస్తారని బళ్ళారి, రాయచూరు జిల్లాల్లో పార్టీ గెలుపునకు కృషి చేస్తారని అంతా అనుకున్నారు. బళ్ళారి నగరం లేదా సింధనూరు నుంచి పోటీ చేస్తారనే అభిప్రాయాలూ వ్యక్తమయ్యాయి. కానీ గాలి జనార్దన రెడ్డి మాత్రం ప్రత్యక్ష రాజకీయాలకు గుడ్బై చెప్పాలనుకుంటున్నారని, ఆయన సన్నిహితుల వద్ద గురువారం ఇదే అభిప్రాయాన్ని వ్యక్తం చేసినట్లు తెలుస్తోంది. అయితే తెరవెనుక రాజకీయాలు జరుపబోరని మాత్రం చెప్పలేము.అవసరమైతే సోదరులు కరుణాకర రెడ్డి, సోమశేఖర్ రెడ్డి, శ్రీరాములు తరఫున ప్రచారం చేయడానికి వెనుకాడనని అభిప్రాయపడినట్లు తెలుస్తోంది. ప్రత్యక్ష రాజకీయాల్లో పాల్గొనే ఆలోచన విరమించుకొన్నానని సన్నిహితుల వద్ద వెల్లడించినట్లు తెలుస్తోంది. రాజకీయాల్లో ప్రవేశిస్తే మరిన్ని కేసులను ఎదుర్కోవాల్సి వస్తుందనని అభిప్రాయాన్ని వ్యక్తం చేసినట్లు సమాచారం. కుమార్తె పెళ్లి విషయంలోనూ కేసులు ఎదురయ్యాయని, ఇప్పటికే ఈ కేసులతో సతమతమవుతున్నానని, ఎన్నికల్లో పోటీ చేసి మరిన్ని సమస్యల్ని తెచ్చుకోదలచుకోలేదని సన్నిహితుల వద్ద వాపోయినట్లు తెలుస్తోంది. రాజకీయాల్లో కొనసాగి మంత్రి లేదా ముఖ్యమంత్రి కావాలనే ఆశ లేదని పదేళ్ల క్రితమే అటువంటివన్నీ చూశానని, ఇక రాజకీయాల్లోకి మాత్రం రాదలచుకోలేదని జనార్దన రెడ్డి స్పష్టం చేసినట్లు తెలిసింది.

bengaluru (aandhrajyoti): akrama ganula gaali janardana reddi pratyaksha raajakeeyaalaku twaralone gudbai cheppenduku teermaaninchukunnatla telustondi. karnaatakalo bgfa mantrigaa panichesina aayana.. rashtra raajakeeyaalloonuu kendra bindhuvugaa vyavaharinchaaru. akrama ganula kesulo jailupalai edaadikritam bayatiki vachaaru. maro edaadilo karnaatakalo ennikalu raanundadamtho janardana reddi marosari poty chestarane prachaaram jorandukondi. moodu nelalugaa beejeepeelo marosari keelakamgaa vyavaharistaarani ballari, rayachuru jillaallo party gelupunaku krushi chestaarani antaa anukunnaru. ballari nagaram leda sindhanuru nunchi poty chestarane abhipraayaaluu vyaktamayyaayi. cony gaali janardana reddi maatram pratyaksha raajakeeyaalaku gudbai cheppalanukuntunnara, aayana sannihitula vadda guruvaram ide abhipraayaanni vyaktam chesinatlu telustondi. ayithe teravenuka rajakeeyaalu jarupaborani maatram cheppalemu.avasaramaite sodarulu karunakara reddi, somasekhar reddi, sriraamulu tarafuna prachaaram cheyadaaniki venukaadanani abhipraayapadinatlu telustondi. pratyaksha rajakeeyaallo palgone aalochana viraminchukonnaanani sannihitula vadda velladinchinatlu telustondi. rajakeeyaallo pravesiste marinni kesulanu edurkovalsi vastundanani abhipraayaanni vyaktam chesinatlu samacharam. kumarte pelli vishayamloonuu kesulu edurayyaayani, ippatike ee kesulatho satamatamavutunnaanani, ennikallo poty chesi marinni samasyalni techukodalachukoledani sannihitula vadda vaapoyinatlu telustondi. rajakeeyaallo konasagi mantri leda mukhyamantri kavalane aasha ledani padella kritame atuvantivanni chusanani, ika rajakeeyaalloki maatram radalachukoledani janardana reddi spashtam chesinatlu telisindi.